สวัสดีค่ะ หนูมีเรื่องจะมาขอคำปรึกษาค่ะ คือหนูเป็นประจำเดือนอยู่ และเป็นเยอะอย่างที่เคย รู้สึกปวดท้องแบบหน่วงๆแน่นท้อง เบื่ออาหาร เวียนหัว หายใจไม่ค่อยสะดวก อาการแบบนี้ยังปกติอยู่ใช่ไหมค่ะ ควรทำยังไงค่ะ
สวัสดีค่ะ อาการดังกล่าวมา หากเป็นการปวดหน่วงท้องน้อยตอนมีประจำเดือนมาในวันแรกๆจะคิดถึงสาเหตุจากปวดประจำเดือนมากที่สุด ซึ่งอาจมีอาการคลื่นไส้ เบื่ออาหาร เวียนศีรษะร่วมด้วยได้หากปวดมากแนะนำการรับประทานยาแก้ปวดกลุ่มต้านการอักเสบเพื่อบรรเทาอาการ และสังเกตว่าเมื่อประจำเดือนหยุดไปแล้ว ยังมีอาการปวดอยู่อีกหรือไม่ ถ้ายังปวดไม่ทุเลา มีเลือดออกทางช่องคลอดเกิน 7 วัน ควรไปพบแพทย์เพื่อตรวจเพิ่มเติม